Osm:Help-help.addingFeaturesText/fi

''Tärkeintä on, että käytät omia tietojasi. Tietojen kopioiminen luvattomasti muista lähteistä on ehdottomasti kiellettyä! Kopioiminen, jäljentäminen ja tietojen hyödyntäminen muista lähteisä ei ole sallittua. (Lähde: Copyright - OpenStreetMap Wiki)'' Lineaarisia kohteita kuten katuja, jalkakäytäviä, rautateitä ja rakennusten reunoja kutsutaan viivoiksi. Jos huomaat, että vasemmalla oleva kuvakepalkki on kadonnut, se johtuu todennäköisesti siitä, että olet valinnut kohteen kartalta. Sivupalkki tulee uudelleen esiin, kun poistat valinnan kohteesta napsauttamalla kartalta tyhjää kohtaa. Paikkapisteen luominen Tartu ja vedä kuvake sivupalkista kartalle haluttuun kohtaan. Lisätietoja POI-paikkapisteistä (POI = point of interest) löytyy wikin ohjeesta Paikkojen lisääminen. Viivan luominen aloitetaan napsauttamalla lähtöpistettä, jonka jälkeen napsautetaan kartalta viivan seuraavaa kohtaa (yleensä sen kaartuessa). Jatka näin, kunnes viiva on valmis. Lopeta piirtäminen kaksoisnapsauttamalla viimeisen pisteen kohdalla tai painamalla Enter-näppäintä. Alueen luominen aloitetaan samalla tavalla kuin polunkin, eli aloittamalla alueen (esim. rakennus tai järvi) jostakin kohdasta, yleensä kulmasta, ja sitten kiertämällä kuvion ympäri. Päätä alue napsauttamalla kuvion aloituspistettä (ja samalla siis suljet alueen). Muista, että virheellisen toiminnon voi aina perua napsauttamalla Kumoa-painiketta. Esc-painikkeen painallus peruu kaikki nykyiselle kohteelle tehdyt muutokset.